
AUCTOR 


Prooemium. 


Permagni  sane  momenti  est,  vitae,  quam  vege- 
tativam  nuncubant,  aberrationes,  quantum  fieri 

potest,  inquirere,  de  causis  earum  argute  scisci¬ 
tari,  indolis  formae  mutatae,  incrementi,  decre¬ 
menti,  aliarum  ejusmodi  rerum  rationem  habere, 
ut  inde  arti  medendi  emolumenta  nascantur.  Jam 
vero  in  procreandis  corporibus  natura,  mysterio¬ 
rum  plena,  deprehenditur,  tecte  in  nutriendis  illis 
procedit,  longe  vero  absconditissimos  quasi  tra¬ 
mites  ingreditur,  ubi  hisce  in  rebus  a  via  maxime 
trita  deflectit.  Sed  jam  in  prima  corporis  for¬ 
matione  natura  persaepe  a  recta  via  aberrat  at¬ 
que  diversissimas  partium  deformitates  gignit. 
Praeterea  accedit,  ut  in  corpore,  jam  bene  con¬ 
structo,  continua  materiae  vicissitudine  et  per¬ 
petua  organismi  potentiarum  actione  partium  de¬ 
formationes  exsistant.  Yerum  etiam  novi  atque 
insoliti  aliquid  in  corpore  humano  non  raro  gi¬ 
gnitur,  si  quidem  materia  organica,  priusquam 


organis  assimilatur,  per  se  formatur  et  vitam 
propriam  nanciscitur,  cum  corpore  autem,  etiamsi 
per  semet  ipsam  exsistat,  perpetuum  commer¬ 
cium  tenet.  Quae  deformationes  atque  insolita 
neoplasmata  interdum  tantopere  organismum  in¬ 
festant  ,  ut  ejus  vitam  exstinguant.  Ex  his 
vitiis,  quibus  functiones  atque  bona  valetudo 
valde  perturbantur,  commemorandum  est  carci¬ 
noma  mammae,  cujus  descriptionem  hisce  pagellis 
propono.  Priusquam  autem  ad  carcinomatis  deli¬ 
neationem  transeamus,  brevem  mammae  adumbra¬ 
tionem  anatomicam  praemittendam  esse  ducimus, 
quo  naturae  rationem  in  efficiendis  novis  partibus 
atque  insolitis  earumque  a  sanis  discrepantiam 
melius  perspiciamus. 


Caput  I. 

In  quo  mammae  descriptio  editur 
anatomico  -  topographica. 

Mammas,  copioso  panniculo  adiposo  circumdatas,  inter 
tertiam  et  sextam  costam  vides,  ubi  in  posteriore  parte 
paullum  concava  ad  musculum  pectoralem  majorem, 
tela  cellulosa  sunt  affixae.  Inter  se  distant  fossa,  quae 
paribus  intervallis  cum  sterno  descendit  quaeque  sinus 
appellatur.  Forma  sunt  hemisphaerali,  quae  forma  et 
magnitudino,  uti  conditiones  physiologicae,  aetas, 
quin  etiam  vestimentum  ferunt,  valde  sunt  variae.  In 
summa  mamma  est  papilla  erectilis,  sensitiva,  subfusca, 
quae  aut  corpusculum  cylindratum,  rarius  metae  simile 
paullum  exstat,  aut  in  scrobiculum  retracta  est.  Pa¬ 
pilla  subfusca  areola  circumdatur.  Quaevis  mamma 
ex  XYI — XXIV  lobulis  constat,  qui  densa  telae  sub¬ 
mucosae  copia  in  solidum  corpus  conjuncti  et  copioso 
panniculo  adiposo  involuti  sunt,  unde  mammae  forma 
rotunda  et  molli  consistentia  apparent.  Quorum  lobu¬ 
lorum  quisque  compositus  est  ex  acinis  membranaceis, 
uvarum  instar  coacervatis,  qui  canaliculis  instructi  sunt. 
Hi  arboris  specie  in  majorem  ductum  lactiferum  sese 
congregant.  Lobulo  cuique  ductus  lactiferus  respondet. 
Ductus  autem  papillae  basim  versus  coeunt,  sub  areola 
ita  dilatantur,  ut  sinus  lactei  fiant;  tum  coarctati  su¬ 
blime  feruntur  ad  summam  papillam,  ubi  postremo 
bini  vel  trini  inter  papillae  rugas  tenuibus  ostiis  effun¬ 
duntur.  Qua  anatomica  consideratione  finita,  liceat, 
eorum  facere  mentionem ,  quae  pertinent  ad  partem 
pathologicam,  quoad  scopo  nostro  conveniat. 

Caput  II. 

In  quo  carcinoma  mammae  describitur. 

Ex  omnibus,  quibus  laborare  potest,  tumoribus, 
mamma  saepissime  carcinomate  afficitur.  Cujus  morbi 
duo  praecipue  genera  sunt,  et  scirrbus  et  fungus  me¬ 
dullaris.  Sunt  quidem  et  alia  cancri  genera,  exempli 
gratia  cancer  colloides  sive  alveolaris  et  carcinoma 
epitheliare ,  sed  non  nisi  perraro  exsistere  solent. 
Quamobrem  liis  omissis  duobus  illa  carcinomatis  ge¬ 
nera  sola  tractabo. 

Jam  in  scirrho  tria  stadia  distinguuntur.  Primum 
stadium  cognoscitur  ex  eo,  quod  naturalis  tela  in 
scirrhosam  degeneratur  et  inter  telae  partes  organi 
elementa,  scirrhum  formantia,  oriuntur,  quae  naturalem 
structuram  reprimunt.  Incipiente  morbo  prope  pa¬ 
pillam,  vel  in  exteriore  parte  superioris  peripheriae 
mammae  conspicitur  nodulus,  durus,  rotundulus,  vel 
levis  vel  asper,  qui  modo  facilius,  modo  difficilius  loco 
moveri  potest  et  saepissime  fortuito  reperitur.  No¬ 
dulus  hic,  ciceris  vel  avellanae  magnitudine  lente  et 
paullatim  augetur,  ita  ut  saepe  per  spatium  complu¬ 
rium  mensium  vel  annorum  fere  non  commutetur. 
Paullatim  autem  nodus,  qui  organo  aegroto  coalescit, 
quare  cum  illo  tantum  moveri  potest,  nodosior  exsi¬ 
stit,  et  quocunque  sese  extendit,  noduli  alii  apparent, 
qui  prioribus  accrescunt.  Ita  tumor  ad  magnitudinem 
ovi  anserini  vel  pugni  auctus ,  formam  vel  nodi  ro¬ 
tundi  et  asperi  vel  complurium  magnitudine  disparium 
nodorum  induit.  Ejusmodi  tumor,  si  scapello  disse¬ 
catur,  edit  stridorem.  Sectionis  frons  colorem  albo- 
caeruleum  et  fibras  subalbas  praebet.  Quae  fibrae 
efficiunt  rete  continuum,  quod  lingua  nostra  dicimus 
„Krebsgeriist“.  Interdum  etiam  illi  fibrarum  tractus, 
sicut  radii,  ex  uno  vel  pluribus  locis  peripheriam 
versus  exeunt.  Maculis  his  alia  massa  involuta  est, 
consistentia  molliore,  colore  vel  albo-rubentivel  caeruleo, 
vel  subfusco,  quae  ex  cellulis  scirrhosis  et  substantia 
intercellulari  constat.  Substantia  intercellularis,  cellu¬ 
lis  carcinomatosis  mixta,  exprimi  potest,  si  vel  ipsa 
comprimitur,  vel  sectionis  frons  seapello  raditur,  et 
vel  canus ,  translucidus,  vel  albulosus,  lacteus  humor 
apparet. 

Morbus  vero  paullatim  progrediens  ad  stadium  se¬ 
cundum  quum  pervenerit,  tumor  magna  capit  incre¬ 
menta.  Aegrotae  pruritum,  tum  pungentes  dolores 
sentiunt,  qui  brevi  valde  augentur,  quibusque  impri¬ 
mis  nocturno  tempore  vexantur  et  somno  privantur 
exoptatissimo.  Ad  illos  dolores  accedit  calor,  tan- 
quam  pruna  effectus.  In  vicinis  partibus  chronica 
exsistit  inflammatio,  quae  indies  crescit.  Minores  ar¬ 
teriae  et  lymphatica  vasa  una  cum  ipsorum  conglo¬ 
batis  in  glandulas  lymphaticas  partibus  sensim  sen- 
simque  vim  amittunt  vitalem,  opprimuntur,  evanescunt 
et  majores  tantum  venae  oculis  se  praebent  volumine 
saepe  auctae  et  varicosae.  In  hoc  stadio  status  vale¬ 
tudinis  generalis  perturbari  incipit,  aegrotae  appe¬ 
titum  amittunt  et  luridum ,  cachecticum  aspectum 
praebent. 

Clariora  quidem  sunt  indicia  stadii  ultimi  prio¬ 
ribus,  quae  fallacia  interdum  sunt  medicumque,  nisi 
summa,  qna  potest,  diligentia,  observat,  in  magnam 
inducere  possunt  incertitudinem.  In  hoc  stadio  cancer 
est  apertus.  Partes  mammae  emollitae  dehiscunt,  hu¬ 
mor  male  olens,  tenuis,  sub  fuscus  effunditur,  inde 
natus,  quod  tela  grangraenosa  effecta  dissoluta  est. 
Partes,  quae  circum  locum  scissum  sunt,  diffuse  rubes¬ 
cunt  et  calidiores  et  sensitiviores  redduntur.  In  tu¬ 
moris  basi  vel  necrosis  telarum  scirrhosarum ,  quae 
est  tabulatim  strata,  vel  excrescentiae  fungosae  ex  tu¬ 
more  provenientes  conspiciuntur.  Jam  ulcus  denticu¬ 
latum,  excavatum,  duris  et  reflexis  marginibus  et  se¬ 
cretione  pessime  olente  nascitur.  Glandulae  lympha¬ 
ticae,  si  nondum  intumuerant,  nunc  certe  intumescunt 
et  obdurantur.  Totus  corporis  habitus  alia  est  forma, 
faciei  color  mutatus,  concoctionis  vires  prostratae,  nu¬ 
tritio  turbata,  languescunt  pedes,  somnus  doloribus 
interruptus,  febris  hectica  adest,  sudores  nocturni, 
diarrhoea  colliquativa,  facies  hippocratica. 

Postquam  breviter  adhuc,  quomodo  scirrhus  oria¬ 
tur  et  quomodo  progrediatur,  necnon  quo  maligno 
effectu  in  universa  organa  sit,  ostendimus,  jam  eodem 
modo  et  ratione  fungum  medullarem  tractabimus. 
Hujus  cancri  generis,  quo  rarius  quam  priori  genere 
afficiuntur  mammae,  est,  quod  mollem  consistentiam  et 
cellulas  fere  innumerosas  praebet.  Ibi  quoque  initio 
morbi  nodulum  levem  vel  paullum  asperum  ad  ani¬ 
madvertis,  si  digito  palpitas  mammam.  Nodulus  hic 

loco  moveri  potest,  dolores  non  excitat;  quamquam 
incipiente  morbo  plus  vel  minus  duritatis  habebat, 
tamen,  quum  auctus  sit,  magis  elasticus  apparet.  Fun¬ 
gus  medullaris ,  qui  adhuc  lente  et  paullatim  crevit, 
quum  membranas  impedientes  perfregerit  et  cuti  mam¬ 
mam  tegenti  coaluerit,  brevissimo  tempore  augetur,  et 
neque  moveri  facile  potest  neque  elasticitatem  praebet, 
immo  vero  ita  comparatus  est,  ut,  nisi  subtiliter  inqui¬ 
ris,  fluctuationem  adesse  censeas.  Rebus  ita  se  ha¬ 
bentibus  ,  cutem  superfusco ,  tum  fusco  colore  indui, 
tum  maculas  caeruleo-rubras  animadverti,  quae  certis 
terminationibus  finiri  nequeant,  quaeque  inter  se  con¬ 
tingant  et  quasi  rete  forment,  Schuh  contendit  In 
intervallis  hujus  retis  tamen  normales  cutis  partes  ex¬ 
sistere  dicit.  Super  tumore  ipso  cutis  venae  ampli¬ 
ficatae  sunt  retium  modo,  quae  etiam  in  locis  vicinis 
sanis  videntur.  Quo  facto  singulae  tumoris  partes, 
molliores  factae,  magis  curvari  solent,  locus  eminen- 
tissimus,  qui  interdum  etiam  fluctuat,  dehiscit,  denique 
cruentum  emittit  pus  magis  minusve  foetidum.  Ex  eo 
loco  molles  albo-rubrae,  elasticae,  gignuntur  massae, 
quae  citissime  incrementa  capiunt.  Tabulata  superiora, 
aer  efficit,  ut  emoriantur,  quo  vel  albo-canae,  vel  fla¬ 
vidae  vel  viridis  materiae  speciem  imitantur,  quae  ma¬ 
teria  foetoris  in  causa  est.  Jam  dum  nonnunquam 
haec  tabulata  superiora  emorientia  non  exsistunt,  sed 
neoplasma  celeriter  procedit,  accidit  nonnunquam,  ut 
tumor  minuatur  eo,  quod  toti  loci,  gangraena  allecti, 
abstruduntur.  Simulatque  loci  singuli  fiunt  molliores 
vel  dehiscunt,  glandulae  axillares  intumescere  solent 
et  cirrhose  degenerantur.  Jam,  ubi  primum  factum 
est,  ut  fungus  dehiscat  et  ulcerationem  ineat,  acres 
plerumque  dolores  excitantur  vel  dolores,  jam  antea 
si  affuerint,  etiam  augentur.  Valetudo  generalis,  si 
adhuc  bona  fuit ,  et  ipsa  turbatur  et  exsistunt  paul¬ 
latim  cachexiae  cirrliosae.  Quare  quum  fungus  me- 
dnllaris  multo  citius  accrescat,  quam  Scirrhus  et  ci¬ 
tissime  mollior  fiat  denique  dehiscat,  minus  diuturnus 
set,  quam  scirrhus  ob  eamque  rem  malignior  et,  quod 
ad  prognosin  attinet,  infaustior. 

Jam  vero,  ut  suprade  scirrho  fecimus,  hoc  quoque 
loco  nonnulla  anatomica  praemittemus.  Primum  autem 
tenendum  est,  recentem  fungum  crudum  differre  ab  eo,  qui 
jam  mollior  fit.  Illum  enim  persecantes  videmus  albo-car- 
nam,  vel  albo-flavidam  vel  opali  colorem  imitantem  mate- 

riam,  quae  digitis  elisa  pulticulae  speciem  refert.  In 
illo  tua  insunt  fibrae,  quae  vel  pari  intervallo  inter  se 
distantes  vel  per  fasciculos  peripheriam  petunt,  qua  re 
fit,  ut  superficies  nascatur  nodosa;  aut  fibrae  non  in¬ 
sunt,  omnes  fungi  partes  eodem  sunt  genere.  Si 
initio  in  fungo  pauca  insunt  vasa,  eorum  numerus 
mox  adaugetur,  fungusque  rosarum  fere  colorem  induit 
et  crudentis  est  lineis  distinctus.  Quo  magis  crudus 
fungus  mollis  fit,  eo  magis  vasa  numero  augentur  et 
efficiunt  rete,  quo  tota  materia  carcinomatosa  contine¬ 
tur.  Emollitus  autem  fungus  originem  ducit  vel  e 
centro  vel  e  peripheria  vel  e  singulis  nodis.  Semper 
autem  fungus  emollitus  ex  stadio  crudo  nascitur. 


In  quo  Aetiologia  datur. 


Quod  attinet  ad  Aetiologiam  liujus  mali,  negari 
non  potest,  causas  quasdam  esse  praedisponentes, 
quibus  adnumeranda  est  constitutio  tenera,  roborisque 
expers,  sive  ingenita  est,  sive  aliis  morbis  acquisita. 
Haec  quoque  est  causa,  cur  de  dispositione  heredita¬ 
ria  multi  loquantur  medici,  imprimis,  quum  habitus 
scrophulosus  ad  hoc  malum  praedisponat ;  eoque 
facilius  ex  modo  nominato  morboso  statu  procreatur 
carcinoma,  si  postea  atrabilaris  venosa  accessit  dy- 
scrasia.  Plerumque  igitur  faminas  hoc  malo  laboran¬ 
tes  videmus,  quibus  cholericum  aut  melancholicum  est 
temperamentum,  strictus  et  siccus  corporis  habitus, 
fusci  crines  et  oculi,  fuscus  sanguis,  amplae  venae, 
quas  plethora  vexat  abdominalis  et  ceterae  ejusmodi 
affectiones.  Ceterum  damnosis  et  perniciosis  rebus,  in 
quibus  gravissima  hujus  morbi  sita  esse  causa  dicitur, 
victus  adnumeratur  corpori  non  idoneus,  humida  aeris 
qualitas,  humida  frigidaque  loca  et  domicilia,  immo¬ 
derantia  in  assumendis  spirituosis  potibus,  nimia  hu¬ 
morum  et  sanguinis  profluvia,  morborum  debilitantium 
varia  genera,  exanthematum  suppressio  et  multa  alia 
ejusmodi.  Sed  et  locales  affectiones  mammae  carci¬ 
noma  producere  videntur,  ubi,  ut  experientia  nos  do¬ 
cuit,  plane  localem  se  praestat  morbum,  quem  mecha¬ 
nicae  vires,  pressio,  ictus,  contusiones,  irritamenta  pre¬ 
mentia  progignunt.  Magni  momenti  esse  videtur  ner¬ 
vorum  systema,  quod  ad  carcinomatis  ortum  pertinet, 

Maxime  in  feminis  sensibilibus,  convulsionibus  et  hy¬ 
stericis  affectionibus  subjectis,  si  deprimentes  animi 
affectus  et  curae,  iterum  atque  iterum  vexantia  animi 
pathemata  illas  persequantur,  oriri  carcinoma  videmus. 

Caput  I Y. 

In  quo  carcinomatis  diagnosis  datur. 

Jam,  quae  in  aetiologia  maxime  momenti  sunt, 
persecuti,  ad  Diagnosin  transeamus.  Sed  quoniam  in 
descripto  scirrho  et  fungo  varias  res  diagnosticas  ex¬ 
posuimus,  gravissimas  tantum  repetamus  necesse  est. 
Carcinomate  laborantium  plerumque  glandulae  axillares 
tumuerunt,  quod  indicium  raro  tantum  aberit,  nihilo¬ 
minus  accidit  nonnunquam,  ut  glandulae  axillares  in¬ 
tumuerint  quidem  neque  tamen,  carcinoma  mammae 
adsit,  immo  etiam  tumor  absit.  Harum  rerum  sunt  in 
causa  morbi  vel  mammae,  vel  thoracis  vel  extremita¬ 
tum  superiorum.  Certum  autem  est,  si  glandnlae  axil¬ 
lares  intumuerunt,  mammaeque  tumoris  genus  dubium 
est,  id  esse  carcinomatosum.  Aliud  diagnosticum 
mammae  carcinomatis  indicium  est  ejus  frequentia  in 
mamma,  ita  ut,  quum  tumor  certe  dijudicari  nequeat, 
prae  ceteris  carcindma  adesse  saepius  statuendum  sit, 
quam  aliud  malum.  Tertium  indicium  sunt  dolores 
pungentes,  carcinomati  annexi,  qui  in  ultimis  stadiis 
perraro  desunt.  Aliud  carcinomatosi  tumoris  est  re¬ 
cidiva  post  operationem,  quae  recidiva  aut  in  parte 
operatione  affecta,  aut  in  aliis  organis,  ut  sunt  glan¬ 
dulae  lymphaticae  cavi  humeri.  Res,  quas  enumeravi, 
si  quis  consideravit,  raro  profecto  carcinoma  cum  aliis 
mammae  morbis  confundet.  Facillime  autem  hoc  fieri 
posset  cum  cyctosarcomate,  nisi  certa  et  levis  deter¬ 
minatio  a  partibus  vicinis ,  et  inclinatio  crescendi  in 
superficiem  et  elevatio  a  reliqua  mammae  parte,  et  lo- 
bulosa  tumoris  forma  et  cystae  certae  suppeditarent  in¬ 
dicia;  praeterea  tumorem  musculo  pectorali  insidentem 
semper  movere  poterimus  et  glandulas  nunquam  intu¬ 
muisse  videbimus.  Si  mammas  ambas  comparamus, 
carcinoma  facile  a  mutationibus,  quas  senectus  efficit, 
distinguemus.  Tum  enim  mamma  corrugat,  dura  fit,  et 
nodosa  et  facile  carcinomatis  imaginem  praebet;  tuber 
autem  non  carcinoma  habendum  est,  si  eodem  tempore 
in  utraque  mamma  exsistit  tumor  eodemque  modo  crescit. 


Caput  Y. 

In  quo  Prognosis  exponitur. 

Priusquam  ad  therapiam  liujus  mali  transeamus, 
pauca  dicere  liceat  de  prognosi,  quae  fere  semper  est 
infausta  et  tristis ;  terribiles  illi  casus  considerandi, 
quorum  numerus  proh  dolor!  adhuc  sufficit,  nos  do¬ 
cere  humana  esse  studia  nostra  et  naturam,  nullo 
modo  homini  subditam  sua  quoque  sibi  retinuisse  jura, 
ne  supra  modum  exsultet  homo  et  caput  suum  ad 
sidera  tollat.  Miserrime  perire  debent  plurimae  hoc 
malo  laborantes,  nec  ullo  remedio  servari  possunt. 
Medicus  insuper  saepissime  advocatur,  quum  tantos 
jam  progressus  fecit  malum,  ut  ne  lenire  quidem  possit 
aegrotae  statum  miserum.  In  primo  stadio,  cujus 
supra  mentionem  fecimus,  melior  quidem  est  prognosis, 
attamen  indicia,  equibus  speranda  salus,  admodum 
sunt  incerta.  Deinde  mulier,  quae  nondum  doloribus 
gravissimis  plane  est  debilitata,  cujus  constitutio  non¬ 
dum  affecta,  facilius  curatur,  quam  ea,  cui  jam  aliae 
corporis  functiones  abalienatae  sunt,  cujus  glandulae 
infestatae  parum  spei  nobis  relinquunt.  Carcinoma 
vero  apertum,  febris  hectica  diutina,  sudores  nocturni, 
dolores  gravissimi,  diarrhoea  nunquam  cessans,  san¬ 
guinis  corrupti  odor  foedissimus,  vires  omnino  fractae 
pessima  sunt  indicia  mortemque  appropinquare  signi¬ 
ficant. 

Caput  YL 

In  qno  therapia  enarratur. 

Restat,  ut  therapiam  exponam,  qua,  nisi  morbus 
sanari ,  mors  in  aliquod  tempus  differri  potest.  Ad 
tollendum  hoc  malum  diversissima  jam  adhibita  sunt 
remedia,  quae  mirum  quantum  nonnunquam  ad  vale¬ 
tudinem  restituendam  valuisse  sunt,  qui  contendant. 
Sic  alii  inedia  injuncta,  alii  adhibitis  Arsen.  Brom, 
Jod.  tumorem  carcinomatosum  repressisse  se  autu¬ 
mant,  qui  fere  omnes  decepti  sunt  ea  re,  quod  non 
nodi  carcinomatosi  paullatim  deminuti  sunt,  sed  tela 
adiposa  illos  circumdans  decrevit,  obeamque  rem  illi 
minores  videntur.  Sinautem  re  vera  carcinomati  mederi 
nobis  in  animo  est,  id  non  nisi  operatione  facere  licet, 

quae  fieri  potest  aut  amputanda  glandula  una  cum  in¬ 
tensa  cute  externa  aut  exstirpanda  penitus  glandula 
ita  tamen,  ut  cutis  non  violetur,  aut  exstirpanda  parte 
tantum  tumoris.  Mamma  et  cutis  eam  tegens,  ut  po¬ 
stulavit  ea,  quam  Forest  et  Franc  d’Arce  secuti  sunt, 
methodus,  ita  remotae  sunt,  ut  mamma  vel  manu  vel 
furcilla  Bidlowiana  comprehensa,  scapello  una  cum 
cute  amputata  sit.  Verum  tamen,  si  res  ita  agitur, 
quum  vel  glandulae  pars  relinquatur  vel  musculi  pe¬ 
ctoralis  exsecetur  et  omnino  vulnus  efficiatur,  quod 
non  nisi  difficillime  sanari  potuit,  methodo,  quam  no¬ 
minavi,  totius  mammae  exstirpatio  praeferenda  est. 

Aegrotae  vel  lecti  margini  vel  mensae  incumbentis 
brachium  lateris  ejus,  quod  morbo  affectum  est,  sub¬ 
levatum  affigitur.  Tum  duae  fiunt  sectiones,  quarum 
fines  coeunt,  plerumque  inde  a  processu  xiphoideo 
usque  ad  cavum  axillare,  quae  tantum  inter  se  distant, 
quantum  glandulae  et  cutis  removendae  postulat  am¬ 
bitus.  Ac  primum  quidem,  ne  sanguis  effusus  rei  dif- 
ficulates  adaugeat,  inferior  fit  sectio.  Cutis  et  ejus, 
qui  scalpello  medetur ,  manu  et  assistentis  intenditur, 
qui  eodem  tempore  vasa  scalpello  violata  substringit. 
Sectio  superior  incipit,  unde  et  inferior  cepit  initium. 
Cute  persecta,  primum  in  inferiore  sectionis  margine, 
deinde  in  superiore  tela  cellulosa  scalpello  supino  se- 
daratur,  cutisque  digito  pollice  et  indice  comprehensa 
a  glandula  avellitur.  Quo  facto  tumor  utraque  parte 
solutus,  manu  sinistra  comprehenditur  et  solvitur  et 
quod  optimum  est,  inde  ab  anteriore  et  inferiore  vul¬ 
neris  angulo  ad  superiorem  a  fascia  subjecta  resolvi¬ 
tur.  Etenim  haec  operationis  methodus  Richterianae 
et  Sharpianae  praeferenda  est,  quia  fibrae  musculi 
pectoralis  non  suffodiuntur  et  postremum  venitur  ad 
locum  vasorum,  quae,  ubi  persecta  sunt,  statim  que¬ 
unt  substringi.  Si  glandulae  axillares  removeantur 
necesse  est,  superiore  vulneris  angulo  super  glandulas 
amplificato,  digito  vel  unco  duplici  comprehenduntur 
et  texto  discerpto  evelluntur  vel  textum  glandula  in¬ 
tensa  forfice  persecatur.  Rami  arteriae  thoracicae  lon¬ 
gae  vel  ar.  thoracica  ipsa,  dum  glandulae  quasi  de- 
eortantur,  persecta  extrahenda  tantum  sunt  et  sub¬ 
stringenda.  In  tumoribus  profundioribus  unguibus, 
quibus  tumor  magis  evellitur,  quam  decortatur,  uti 
licet,  cautione  tamen  adhibita,  ne  vasa  axillaria  vio¬ 
lentur  Operatione  finita,  margines  vulneris  conjun- 

guntur  sutura  pellionum,  ut  prima  gignatur  reunio, 
deinde,  linteis  adhibitis,  glacies  imponitur. 

In  exstirpatione  particulari,  qua  ad  nodum  utun¬ 
tur  removendum,  nodi  tegumentum  finditur,  quo  facto 
nodus  volsella  vel  forcipe  comprehensus  exsecatur. 
Si  cutem  quoque  removeri  oportet,  nodus  cum  cute 
eum  tegente  comprehensus  circumciditur.  Vulnus 
exstirpatione  particulari  effectum ,  quum  plerumque 
prima  intentione  non  coeat,  linamento  cavum  expleri 
solet,  quo  fit,  ut  sanguis  ex  multis  vasculis  effluens 
reprimatur.  Fasciae  mutantur,  simulatque  pure  solutae 
sunt,  eodemque  modo  renovantur.  Commemoratis  jam 
iis  rebus  quae  ad  hoc  malum  gravissimae  mihi  videntur 
historias  morbi  in  clinico  chirurgico  observatas  enar¬ 
rabo. 

Historia  morbi. 

Observatio  prima. 

Beata  Linkenheil,  mercatori  nupta,  die  V.  m.  De- 
cemb.  MDCCCLIV.  in  clinicum  chirurgicum  recepta 
est.  Femina,  misero  luridoque  adspectu,  ex  anno  fere 
prope  sinistrae  mommae  papillam,  sentit  tumorem  du¬ 
rum,  nucis  magnitudine,  qui  suo  loco  moveri  potest, 
et  digito  pressus  serosam  cruentamque  secernit  mate¬ 
riam,  et  dolores  medicos  excitat.  Tumoris  materia 
per  microscopum  inquisita,  carcinoma  reticulare  inve¬ 
nitur.  Exstirpatione  d.  V.  m.  Deeemb.  sine  torpore 
facta,  papilla  quoque  eique  vicini  duo  noduli  remo¬ 
ventur.  Suturae  circumvolutae  quinque  adhibentur, 
duaeque  arteriae  torquentur.  Vesp.  hora  VIII.  mul¬ 
tum  sanguinis  per  suturas  penetrat,  acus  duae  extra¬ 
huntur,  arteria  una  substringitur,  tum,  acubus  tribus 
profunde  infossis,  firmiter  vulneris  margines  contra¬ 
huntur,  postremo  aqua  plumbi  applicatur.  .'hI 

D.  VI.  Aegrota  doloribus  acribus  affecta  est, >  rufii 
tur  Morph.  c.  aqu.  amyg.  amar.  '1  m.tj 

D.  VII.  Aegrota  interdum  dormivit,  tussis  •  vehe* 
mens,  vulneris  inflammatio  non  adest,  acusjuna^remo*- 
vetur,  pulsuum  ictus  centum;  Rheum  porfigitur*o6ata-v 
plasmata,  aqua  plumbi  satiata,  adhibenturliud  ‘loninT 
D.  VIII.  acus  duae  extrahuntur,  puls us i  munerantur 
C. ,  status  aegrotae  est  melior,  vhlneris:  inflammatio 
deest,  medicamenta  laxantia  ordiiiantur.i‘>F  >b  o-uiu  te 
I).  IX.  Aegrota  bene  se  habet#;  somno  caruit,  iquum 

alvo  saepe  soluta  sit,  et  viribus  fracta;  acus  reliquae 
extrahuntur,  vulneris  margines  bene  continentur,  ae¬ 
grota  bene  se  habet. 

D.  X.  Aegrota  doloribus  affecta  est  eo  loco,  ubi 

ligatura  est,  febri  non  laborat. 

D.  XI.  Valetudo  est  firmior,  pus  non  exsistit,  ubi 

fila  sunt,  aegrota  dolores  sentit. 

D.  XIII.  Cataplasmata  chamomillis  satiata  adhi¬ 
bentur,  emplastra  removentur.  Vespertino  tempore 
compluria  sanguinis  plena  cochlearia  ex  vulnere  efflu¬ 
unt.  Pus  ex  vulneris  angulo  removetur. 

D.  XIV.  Puris  paullum  in  vulnere  inest  ad  lon¬ 
gitudinem  valde  contracto. 

D.  XV.  Pus  bonum  et  laudabile  exsistit ;  vulnus 
breve,  molle,  moveri  potest,  ex  inferiore  vulneris  mar¬ 
gine  puris  paullum  exit. 

D.  XXV.  Vulnus  est  clausum,  cicatrix  angusta, 
partes  vicinae  sunt  molles.  Aegrota  demittitur. 

Observatio  II. 

Cuny,  mercatoris  vidua  XXIX.  m.  Nov.  recepta 
est.  Mulier  robusta,  pinguis,  quae  antea  semper  bona 
gavisa  est  valetudine,  mense  Jun.  ann.  MDCCCLIV. 
contusione  mammae  dextrae  affecta  est.  Inde  nodus 
in  mammaquem  jam  antea  animadverterat,  paullatim 
auctus  est,  id  quod  efficit,  ut  graves  dolores  pate¬ 
retur.  Tumor,  in  quo  tangendo  mammam  ipsam  dis- 
eernere  non  potes,  quod  mammae  degeneratae  indi¬ 
cium  est,  hoc  tempore  magnitudine  parvi  capitis  maris 
est,  in  pluribus  partibus  durus  sentitur,  in  perpaucis 
fluctuationi  similis.  Superficies  tnmoris  est  nodosus, 
tumor  ipse  facile  e  loco  moveri  potest.  Tumor  ha¬ 
betur  scirrhosus.  Operatione  sanguinis  multum  effluebat. 
Duae  sectiones ,  inferior  et  superior  pari  tractu  et 
pari  longitudine  ita  ducuntur,  ut  qua  minime  multa 
exsecetur  cutis.  Augulus  vulneris  posterior  fere  l1/," 
ante  lineam  axillarem  est ,  augulus  vulneris  anterior 
eo  loco,  ubi  sextae  costae  cartilaginis  est  insertio. 
Tumor  facile  totus  exstirpatur,  quod  et  basis  ejus 
certis  finibus  circumscripta  est.  Sex  tantum  arteriae 
subligatae  sunt,  aliae  sex  sanguinem  effundere  sponte 
et  ultro  desierunt,  decem  acus  applicatae  sunt.  Qua¬ 
rum  acuum  sex  sufficientes  erant ,  ut  basis  vulneris 


tota  conjungeretur,  aliis  quatuor  superficiei  propin- 
guioribus  cutis  juncta  est.  Emplastra  adhaesiva,  car- 
pia;  cataplasmata  frigida  nulla.  Vulnus  consutum 
fere  VI"  longum  est.  Operatione  finita,  in  dextro  hu¬ 
meri  cavo  dolores  sentit  aegrota.  Quum  tumor  in¬ 
quireretur,  inventa  sunt  haec.  Tela  tumoris  in  su¬ 
perficie  sectionis,  a  basi  illius  usque  ad  papillam  factae, 
candida  est;  tribus  tantum  in  partibus  parvae  sunt 
cavitates,  subfusca  et  granulosa  materia  refertae.  Tu¬ 
moris  sectio  fere  cartilaginis  sectionem  imitatur.  Dura 
illa  candida  materia  ex  persolida  tela  cellulosa  et  ex 
candida  et  granulosa  substantia,  quae  multis  locis 
inter  solidissimam  telam  cellulosam  sita  esse  videtur. 
Huc  et  illuc  in  persectione  tumor  in  globi  speciem 
terminatur.  Substantia,  quae  inter  hos  erat  globos, 
ex  oblongis  cellulis  quasi  caudatis  et  ex  globis  adi¬ 
posis  constat.  Utrum  materia  globi  speciem  imitans 
in  tumore  fuerit  necne,  dici  non  potest,  quum  tumor 
integer  conservari  jussus  esset.  Cavitatum ,  quarum 
modo  mentionem  fecimus,  quaeque  fere  in  tumoris 
centro  et  sub  papilla  inveniuntur,  latera  globosis, 
ovatis,  polygonalibus  cellulis  induta  sunt  et  ex  densa, 
granulosa  et  longitudinali  tela  cellulosa,  quae  tenuibus 
erat  fibris  et  elasticis,  constant.  Trium  cavitatum  in 
nulla  ostium  inveniri  potuit.  Humor  subfuscus,  gra¬ 
nulosus,  maxima  ex  parte  et  ex  cellulis,  quas  supra 
memoravi,  et  corrugatis  sanguinis  corpusculis  et  ma¬ 
joribus  poly granatis  cellulis  compositus  est.  Rebus 
ita  se  habentibus,  tres  illas  cavitates  parvos  ductus 
lacteos  dilatatos  esse  putabant,  in  quibus  haemorrha¬ 
gia  facta  esset.  Materiae  ejus,  quae  substantia  glan¬ 
dulosa  dicitur,  nihil  inveniri  potuit;  fortasse  in  atro¬ 
phiam,  paucis  relictis  partibus,  est  redacta.  Quae 
tamen  partes,  si  diligentius  esset  inquisitum,  inveniri 
potuerant.  Vasorum  sanguiniferorum  et  nervorum 
visa  est  paucitas. 

D.  XXX.  m.  Nov.  Acus  profundae  duae,  superfi¬ 
cialis  una  extrahuntur;  respertino  tempore  exigua  va¬ 
sorum  irritabilitas  et  aliquantulum  capitis  gravitatis. 
Aegrota  in  tergo  prope  posteriores  vulneris  margines 
doloribus  affecta  est,  appetitum  non  habet. 

D.  I.  m.  Dec.  Acus  tres  removentur,  status  vitae 
generalis  bonus,  nisi  quod  aegrota  somni  paullum  ca¬ 
pere  potuit,  quare  Morph.  adhibetur. 

D.  II.  Duae  acus  extrahuntur,  aegrota  somnum 
cepit,  appetitus  adest. 

D.  III.  Ultimae  acus  duae  removentur.  Pus  non 
exiit,  vulnus  per  primam  reunionem  sanescere  videtur. 
Dolores  in  cavo  axillari  cessarunt,  status  generalis 
bonus,  bona  etiam  edendi  voluntas  et  somnus.  Ae¬ 
grota  lectum  relinquit. 

D.  IV — X.  Puris  paulum  ex  punctionis  canalibus 
exit,  fila  removeri  nondum  possunt.  Cetera  oinnia 
per  primam  intentionem  sana  fata  sunt. 

D.  X— XV.  Status  generalis  bonus,  ligaturae  fila 
duo  removentur. 

D.  XVI — XX.  Status  generalis  optimus,  reliqua 
removentur  fila. 

D.  XX.  Vulnus  plane  ad  cicatricem  coiit,  cujus 
longitudo  tribus  fere  transversis  unquibus  minor,  quam 
vulneris  est. 

D.  XXV,  m.  Dec.  Stat,  gener,  optimus.  Aegrota 
demittitur. 

Observatio  tertia. 

Christiana  Sclmbert,  curatoris  agrarii  uxor,  armos 
quadraginta  sex  nata,  per  biennium  in  mamma  dextra 
supra  papillam  tumorem  sensit  paullatim  accrescentem, 
qui  nunc  mali  magni  adaequat  magnitudinem;  ubi 
musculo  insistit,  loco  moveri  potest,  intensae  autem 
cuti  firmiter  affixus.  Tumor  durus  est  et  nodosa  su¬ 
perficie,  antea  dolores  non  excitavit,  jam  vero  qua- 
tuor  abhinc  fere  hebdomades  interdum  dolores  movet 
mediocres. 

Die  IV.  m.  Febr,  a.  MDCCCLVII  a.  tumor  ex¬ 
stirpatus  est,  vulnus  profundis  suturis  circumvolutis 
contractum  est. 

D.  V.  Aegrota  bene  se  habet;  Clysma  datur. 

D.  VI.  aegrota  dolores  in  capite  sentit;  fasciae 
renovantur,  vulneris  fissura  bene  contracta. 

D.  VII.  Acus  nonnullae  removentur,  hiat  extremus 
vulneris  angulus. 

D.  IX.  Suturis  remotis  extremus  tantum  angulus 
est  contractus. 

D.  XI.  Diarrhoea  aegrota  laborat. 

D.  XVII.  Diarrhoea  nondum  minuta;  cascarilla 
utitur  aegrota. 

D.  XVIII.  Suppuratio  e  regione  mammae  in  dex¬ 
tram  thoracis  partem  transiit,  ubi  pus,  incisione  facta, 

removetur.  Aegrota  febri  et  diarrhoea  laborat.  Ser- 
pentaria  et  Opium  porriguntur. 

D.  XIX.  Vulnus  materiem  secernit  tenuem  deco¬ 
lorem  que. 

D.  XX.  Vires  sunt  fractae,  dantur  tinct.  Ambr. 
c.  Mosch,  Clysmata  c.  arg.  nitr.  Vespertino  tempore 
aegrota  melius  se  habet. 

D.  XXI.  Aegrotae  alvus  iterum  et  saepius  de¬ 
scendit. 

D.  XXIV.  Diebus  antecedentibus  usque  adhunc 
aegrota  melius  se  habuit;  diarrhoea  non  profusa;  id, 
quod  vulnus  secernit,  melius  est  et  lactis  speciem  refert. 

D.  XXV.  Aegrota  rursus  saepius  alvo  soluta  est, 
vires  debilitatae,  pulsus  celeriores,  parvi  et  debiles; 
porrigebantur  Dec.  Colomb.  c.  extract.  nuc.  vom.  spir. 
gr.  i  et  tannin.  3/tf;  respiratio  anxia;  sputa  cruenta, 
spissa,  purulenta. 

D.  XXVI.  Diarrhoea  cessat;  sputa  aucta;  vires 
magis  magisque  debilitantur ;  flores  benzoi  c.  adhibentur. 

D.  XXVIII  pulsus  sensu  vix  percipi  possunt,  mors 
imminet,  quae  vespertino  tempore  ejus  vitae  finem  im¬ 
ponit. 

Sectio :  Cerebrum  paullum  liyperaemicum.  Opera¬ 
tionis  locus  siccus,  nullo  granulationis  indicio.  Tergum 
versus  est  locus  puris  mali  pugni  magnitudine,  tleco- 
loribus  parietibus;  pus  usque  sub  processum  cora- 
oeideum  et  musc.  pectoralem  diffusum;  inter  tertiam 
et  quartam  costam  thorax  est  depressus.  A  superiore 
loco  suppurativo  usque  ad  costam  undecimam  per¬ 
tinet  pus  diffusum;  uterque  pulmo  adhaesionibus  in¬ 
veteratis  cohaeret,  eodemque  modo  diaphragma.  In¬ 
ferior  dextri  lobuli  superioris  margo  loco  operationis 
est  infiltratus.  Suppuratio  incipit  in  nonnullis  locis 
infiltratis;  materies  peripherica  aerem  continet  et  san¬ 
guinem.  Infiltrationi  dextri  lobuli  superioris  respondet 
Pleuritis  pulmonalis,  et  costalis. 

Observatio  quarta* 

Christiana  Ludwig,  aedium  domina,  triginta  duos 
annos  nata,  d.  VI.  m.  Julii  MDCCCLVHI  in  hospitium 
chirurgicum  est  recepta.  Femina  magno  robustoque 
corpore,  semper  antea  bona  valetudine,  quae  nunquam 
peperit,  novem  mensibus  antea  mammam  sinistram  ad 
horrei  fores  offendisse  se  dicit.  Quo  facto  non  multo 


post  iii  sinstro  mammae  quadrante  inferiore  nodulus 
ortus  est,  qui  nullos  excitavit  dolores,  facile  suo  loco 
moveri  potuit,  initio  ciceris  paulo  post  anatis  ovi 
magnitudinem  adaequavit.  Medici,  quem  consuluit, 
opera  inutilis  fuit.  Feminae  in  hospitium  receptae 
cutis  tumori  intensa  rubra  fuit  atque  livida.  Papilla 
depressa,  plana  juxta  tumorem;  tumor  omnis  durus 
et  paullum  asper  neque  tuberosus.  Glandula  parva 
in  cavitate  axillari  eique  similis  in  regione  axillari  in¬ 
tumuerunt,  quarum  utraque  cum  altera  et  cum  tumore 
est  conjuncta.  De  doloribus  femina  non  queritur,  ad- 
spectus  non  est  cachecticus.  Conjiciendum  est  de 
carcinomate  mammae  sinistrae.  Tumor  m.  VIII.  in.  J. 
galvanocaustico  auxilio  exstirpatus  est.  Vasa  sangui¬ 
nem  emittentia  magis  cauteriantur. 

Neoplasma  exsecatur.  Vulnus  magnitudinem  volae 
manus  adaequavit,  fasciae  non  sunt  adhibitae ;  diebus 
sequentibus  usque  ad  diem  XV,  m.  Jul.  nulla  febris, 
nulli  dolores,  ne  eae  quidem  partes,  quae  vulnus  cir¬ 
cumdant,  inflammatae.  Die  XXVIII.  m.  J.  aegrota 
Varioloi  affecta  est,  quae  usque  ad  XVI.  m.  Aug. 
cessaverat.  Per  hoc  tempus  pus  bene  exiit,  vulnusque 
coiit  ad  cicatricem.  Die  XVI.  m.  Aug.  femina  demissa 
est,  vulneris  superficie,  quae  nondum  coierat,  digitos 
fere  duos  vel  tres  lata.  — 

Observatio  quinta. 

Rosalia  Angstein,  ancilla,  viginti  tres  annos  nata, 
die  XX.  m.  Jun.  a.  LIX  in  hospitium  est  recepta. 
Aegrota  anno  ante  supra  papillam  nodulum  sensit 
magnitudine  fabae,  qui  digito  pressus  non  dolores  ex¬ 
citavit  neque  cutem  rubram  effecit.  Iste  nodulus  paul- 
latim  crescens  m.  Febr.  dimidiam  mammam  occupavit. 
Eodem  mense  aegrota  mammam  offendit  atque  ex  eo 
tempore  tumorem  cito  crevisse  existimat.  Nunc  tota 
glandula  fere  duplicem  magnitudinem  adaequavit.  In 
exteriore  papillae  parte  durities  maxima  est;  cutis  eo 
loco  caeruleo-rubra,  tumorque  nondum  loco  suo  mo¬ 
veri  potest.  Circum  papillam  sunt  excrescentiae  cancri 
epitheliaris  speciem  referentes.  Epidermis  tegumentum 
rimosum;  glandulae  axillares  duae  tantum  infiltratae 
modica  magnitudine.  Fibrarum  fasciculus  infiltratus  a 
mamma  ad  glandulae  axillares  pertinet;  valetudo  opti¬ 
ma,  menstruatio  ordinem  legitimum  sequitur. 

Die  XXIII.  m.  Jun.  Heri  mamma  dextra  ampu¬ 
tata  est,  cataplasmata  adhibita  sunt,  et  ligaturae  duae 
et  sutura  pellionum.  Dolores  paene  absunt.  Aegrota 
somno  parum  est  usa,  nocturno  tempore  semel  evomuit, 
Matutino  tempore  facies  rubore  affecta,  pulsuum  ictus 
LXXX.,  molles;  lingua  paullum  obtecta;  pus  ex  vul¬ 
nere  bene  exit;  regio  axillaris  dextra  doloribus  est 
affecta,  margines  vulneris  paene  ubique  obliti;  aegrota 
utitur  acid.  mur.  XI.  hora  matutina  febris  aucta,  pul¬ 
sus  pleni  ac  duri,  vespertino  tempore  centum  et  qua¬ 
draginta  numerandi;  sitis  adaucta. 

D.  XXIV.  Aegrota  liaud  diu  dormivit,  sitis  vehe¬ 
mens,  pulsus  centum  et  quindecim ,  datur  acid.  mur. 
et  aqu.  arnygd.  amar. 

D.  XXV.  matutino  tempore  pulsus  sunt  mode¬ 
rati:  aegrota  melius  se  habet,  vespert.  exacerbatio. 

D.  XXVI.  status  bonus ;  pulsuum  ictus  LXX; 
therapia  eadem;  carpia  tota  ex  humeri  cavo  excipi¬ 
tur.  Vulnus  aqua  Plurnb.  expurgatur, 

D,  IV.  m,  Jul.  granulationes  sunt  uberes;  aegrota 
optime  se  habet. 

D.  VI.  m,  Aug,  canalis  ad  cavum  axillare  exple¬ 
tur,  sed  in  inferiore  et  exteriore  aperturae  parte  duo 
nodi  fere  fabae  magnitudine  conspiciuntur,  qui  in  cute 
moveri  possunt.  Status  generalis  bonus ;  unguento 
cinereo  utitur. 

D.  XV.  status  generalis  bonus;  nodi  confusi;  cu¬ 
tis  fere  magnitudine  volae  manus  rubra  et  infiltrata; 
therapia  eadem. 

D.  XX.  secundum  sectionis  longitudinem  etiam 
nodi  duri,  et  maxime  in  interiore  sectionis  margine 
nonnulla  cutis  carcinomata  fere  magnitudine  eiceris 
vel  fabae  videntur;  nodus  cutis  magis  magisque  con¬ 
densatur,  cujus  diameter  VIII.  Centim.  in  longitudinem 
et  in  transversum  sese  extendit;  dolores  nocturni  som¬ 
num  expellunt. 

D.  XXII  —  XXVI  noctibus  singulis  dolores  ita 
sunt  aucti,  ut  aegrota  totum  fere  tempus  extra  lectum 
consumeret  nec  nisi  interdiu  dormire  posset;  quotidie 
iterata  operatione  affici  voluit.  Recidiva  ab  inferiore 
margine  cavitatis  humeri  ad  medium  sternum  pertinet ; 
in  medio  sterno,  in  parte  antea  indurata,  complures 
nodi  animadvertuntur. 

D,  XXVII.  hora  X  a  viro  111.  Prof.  Dr.  Middel- 
dorpf  operatio  facta  est.  Primum  partes  infiltratae, 

quantum  necessitas  postulat ,  atramento  delineantur. 
Infiltrationes  in  musculum  pectoralem  majorem  pene¬ 
trant,  quam  ob  rem  et  liic  laesus  est;  nonnulli  nodi 
inter  costas  siti  removeri  non  potuerunt;  liaud  mul¬ 
tum  sanguinis  effusum  est,  quatuor  ligaturae  factae 
sunt;  vulneris  superficies  tannino  conspersa,  carpia 
imposita,  panno  circumdata  est.  Aegrota  ,  operatione 
finita,  valde  animo  commota  erat,  pomeridiano  tem¬ 
pore  tamen  tranquillior,  doloribus  haud  multum  vexa¬ 
batur;  pulsuum  ictus  LXXX. 

D.  XX VILI,  aegrota  noctu  non  dormivit;  dolores 
magni;  levis  excitatio  febri  exorta,  pulsus  LXXX VIII; 
respiratio  non  impedita. 

I).  XXIX.  noctu  non  dormivit;  dolores  leves;  fe¬ 
bris  absens;  pulsus  LXXX;  respiratio  aequalis. 

D.  XXXL  aegrota  bene  se  habet;  febri  caret,  li¬ 
gatura  nondum  demitur;  vesp.  febris;  acid.  pliosph. 
datur. 

D.  II.  m.  Sept.  ligatura  removetur,  quae  ad  vul¬ 
nus  adhaeret,  quaeque  tepidis  cataplasmatibus  emollita 
est;  stat,  generalis  bonus. 

D.  III,  nonnullae  vulneris  partes  coalescunt,  aliae 
nigro  tannino  obdurato  circumvolutae  sunt. 

D.  XIV,  granulationes  uberes  sunt  et  pulchrae, 
sed  sub  cavo  axillari  nodi  videntur,  qua  ex  causa  ne 
recidiva  exsisteret,  timendum  erat.  Tumoribus  appli¬ 
catur  pasta  Ludolfiana,  quae  decem  per  horas  jacet. 

D.  XXII.  Pasta  non  effecit,  quod  postulatum  est: 
vulneris  crusta  est  tenuis,  adhaerens;  granulatio  totius 
vulneris  bene  procedit.  Intrinsecus  in  sterno  tumor 
etiam  uber  magnitudine  seinijuglandis  conspicitur. 
Pasta  Landolfiana  adhibetur,  quae  XXIV  per  horas 
jacet. 

D.  XXII.  Crusta  vulneris,  pasta  effecta,  sub  cavo 
axillari  nondum  abstrusa,  tamen  tam  tenuis  est  facta, 
ut  nodi  non  excisi  sub  ea  videri  possint;  hodie  etiam 
pasta  adhibetur. 

D.  XXIII.  doloris  vehementia  est  permagna. 

D.  XXV.  aegrota  bene  se  habet;  somnum  adhuc 
capere  potest. 

I).  XXIX.  Huc  atque  illuc  in  vulneris  superficie, 
quae  pulcherrima  apparet,  tumores  nodosi  eminent. 
Praeterea  in  vulneris  canali  excrescentia  1  V4  digitos 
magna,  nodosa,  solida.  In  cavo  axillari  sinistro  glan¬ 
dula  infiltrata,  magnitudine  avellanae  conspicitur. 

D.  III.  m.  Oct.  quocunque  granulationum  superfi¬ 
cies  sese  extendit,  tubercula  caeruleo-rubro  colore  vi¬ 
dentur  in  cute.  Nonnulli  nodi,  qui  jam  triduo  ante 
animadversi  erant,  duplo  majores  facti  sunt.  Caute- 
risatione  in  postremum  non  uternur. 

I).  X.  vulneris  margo  omnibus  in  partibus  est  in- 
filtratus;  singuli  nodi  ex  infiltrato  exstant;  dolores 
sunt  aucti,  praecipue  nocturno  tempore:  aegrota  debi¬ 
lem  se  esse  sentit;  lectum  fere  non  relinquit. 

D.  XIV.  alii  nodi  ex  diversis  infiltrati  vulneris 
marginis  locis  brevi  enascuntur,  uberrime  in  cavo  axil¬ 
lari  inveniuntur,  unde  usque  ad  tergum  animadvertun¬ 
tur;  magna  puris  copia  ex  vulnere  effluit;  vires  exte¬ 
nuantur;  somnus  nocturnus  persaepe  turbatur,  qua 
de  causa  datur  Morph.  gr.  V8. 

D.  XVI.  aegrota  meridiano  tempore  confestim 
dyspnoea  affecta  est;  respirationis  frequentia  quadra¬ 
ginta;  pulsuum  ictus  centum  et  viginti ;  dolores  in  re¬ 
gione  hypogastrica  dextra;  corpus  inflatum  non  est. 
Dolor  in  latere  dextro  est  gravior,  si  arcus  costae 
premitur.  Thorax  quidem  inquiritur,  nihil,  quod  a 
normali  aberrat,  invenitur;  aegrotae  cataplasmata  ap¬ 
plicantur  in  regione  hypogastrica  dextra;  nocturno 
tempore  datur  Morphium. 

D.  XXIV.  dyspnoea  imminuta  est ;  aegrota  aegre 
ducit  spiritum ,  facilius  sedens ,  quam  jacens.  Thorax 
inquiritur:  in  dextra  posteriore  parte  ejus,  quod  nos 
dicimus  „  vollstandige  Dampfuug  “  percussione  inveni¬ 
tur;  respiratio  est  bronchialis,  ronchi  consonantes.  In 
inferiore  thoracis  dextri  parte,  non  auditur  respiratio, 
sonus  in  percussione  obtusus.  Anterior  thoracis  pars 
minus  diligenter  inquiri  potuit,  quum  vulneris  superfi¬ 
cies  permagna  esset;  percussio  fieri  non  potuit,  auscul¬ 
tatio,  difficile  acta,  respirationem  esse  bronchialem 
docuit.  In  sinistra  thoracis  parte  respiratio  est  sub¬ 
tiliter  vesicularis ;  cordis  soni  sine  ullo  strepitu  audi¬ 
untur;  in  regione  hypogastrica  dextra  adhuc  dolores 
sentiuntur.  Aegrota  hodie  a  propinguis  abducta,  in¬ 
curata  est  dimissa. 

Observatio  sexta. 

Juliana  Koppte,  silvarum  inspectori  nupta,  XLIV 
annos  nata,  in  hospitium  d.  XXIV.  m.  Jun.  LIX. 
Mulier  nunquam  tota  sua  vita  meminit  aliquo  laborasse 
morbo,  nisi  quod  dicit,  febri  gastrica.  Octo  annis 

ante  peperit  puellam ,  cui  sicut  utrique  nntea  natae 
ipsa  mammas  praebuit.  Aegrota,  se  antea  thorace 
linteo,  cujus  summa  balaenae  maxilla  usque  ad  mediam 
mammam  pertinuerit,  indui  solitam  esse  fatetur.  Prae¬ 
terea  auctumno  a.  p.  mamma  vaccae  cornibus  violata 
est,  quo  facto  femina  paullo  post  nodulum  in  mamma 
sensit,  qui  neque  digito  compressus  neque  sua  sponte 
dolores  excitavit,  quique  facile  suo  loco  moveri  potuit 
et  hieme  a.  p.,  cute  interrupta,  humidam  ulceris  superfi¬ 
ciem  effecit.  Stat,  praes.:  suspicienti  in  ea  parte  mammae, 
quae  lineae  axillari  vicina  est,  magnitudinem  duorum 
thaleroruin  numismatis  adaequans  ulceris  superficies 
apparet,  cujus  margines  duri,  hirti,  callosi  esse  viden¬ 
tur.  Ulcus  ipsum  flavidum,  purulentum  humorem  se¬ 
cernit.  Cetera  mammae  pars  indurata  est,  et  tumor, 
cujus  margines  subsunt  hirti,  digito  pressus  dolores 
non  excitat,  in  parte,  lineae  sternali  vicina,  facile  suo 
loco  movetur,  ei  autem  parti,  quae  pertinet  ad  lineam 
axillarem,  ubi  sedes  ulceris  est,  firmius  affixus.  Mam¬ 
mae  papilla  est  depressa  et  glandulae  axillares  non 
intumuerunt.  Prognosis  est  infausta;  therapia:  nulla 
operatio ,  quia  partim  malum  rediret,  nisi  omnes  neo¬ 
plasmatis  reliquiae  essent  remotae,  partim  universas 
removere,  operationis  non  solum  difficillimae  esset,  sed 
etiam  res  perniciosae,  quae  eam  sequerentur,  ex.  gr. 
Phlebitis,  Pyaemia,  Thrombosis  mortem  properarent. 
Adhibitum  est  unguentum  Kalii  jodati. 

Observatio  septima. 

W.  Sicker,  pectinum  fabricatoris  uxor,  XLIV  an¬ 
nos  nata,  die  X.  m.  Aug.  LIX  recepta  est.  Mulier, 
excepta  peritonitide,  qua  ante  tredecim  annos  labora¬ 
verat  quaeque  quater  redierat,  semper  se  sanam  fuisse 
affirmat.  Menstruatio  legitimum  ordinem  retinuit;  hoc 
autem  tempore,  quo  annos  climactericos  init,  rectum 
ordinem  non  sequitur,  sed  modo  post  sex  hebdoma¬ 
des,  modo  post  tres  redit  atque  profusa  est  Quam¬ 
quam  alteri  jam  conjugi  nupta  est,  tamen  nondum  pe¬ 
perit;  ceterae  functiones  nullo  turbantur  vitio;  aurium 
tantum  susurro  et  bombo  et  tarditate,  quae  ante  sex 
menses  exorta  dextra  in  aure  graviora  sunt,  se  labo¬ 
rare  dicit.  Aegrota  consulit  ob  tumorem  mammae  si¬ 
nistrae,  quem  primum  diebus  pentecostalibus  sensit, 
quique  illo  tempore  magnitudinem  ovi  columbini  ad- 

aequavit.  Stat,  praes.:  mamma  sinistra  valde  dilatata 
papilla  depressa,  rubor  ejus  lividus  et  profusus,  parvae 
que  gignuntur  venae.  Glandulae  temporatio  solito 
major,  tumorque  sentitur  magnitudinem  infantis  capitis 
aequans ,  qui  cuti  firmiter  affixus ,  in  musc.  pectorali 
maj.  potest  moveri.  Tumor,  qui  densus  solidus  vide¬ 
tur,  in  posteriore  parte  complanatus  est  neque  a  cetera 
mammae  substantia  circumscribi  potest.  Iu  cavo  axil¬ 
lari  glandula  intumuit,  sed  loco  potest  moveri.  Ab 
operatione  abhorruit  mulier  aegrota. 

Observatio  octava. 

Luis.  Metz,  vidua,  annos  XL1X  nata,  die  II.  m. 
Nov.  LIX  in  clinicum  chirurgicum  venit.  Mulier,  quae 
tenui  corpore  est,  pallidaque  facie,  bona  se  semper 
valetudine  fructam  esse  dicit.  Octo  se  peperisse  in¬ 
fantes,  quorum  ultimus  ante  annos  quinque  natus  sit. 
Menstruatione  se  carere;  se  decem  mensibus  ante  in 
mamma  dextra  sensisse  noduin,  qui  brevi  tempore  cre¬ 
verit,  permagnus  factus  sit  et  interdum  dolores  excita¬ 
verit.  Praeterea  glandulam  in  dextro  cavo  axillari 
intumuisse.  St.  pr. :  In  infima  et  extrema  mammae 
parte  tumor  videtur  durus  et  per  totam  paene  mam¬ 
mam  patens.  Cutis,  quae  summo  loco  vix  moveri 
potest,  tumori  adhaerere  videtur.  Dextra  papilla  de¬ 
pressa  est.  Ceterum  cutis  intacta,  et  venae  non  dila¬ 
tatae.  Acus  infossa  textum  tangit  corio  simile,  cystae 
autem  in  tumore  non  inveniuntur  Ex  aetate  feminae 
et  indiciis  morbi  propriis,  et  exploratione  acu  facta  de 
scirrho  mammae  conjicere  licet,  praesertim,  quum  in 
cavo  axillari  dextro  infiltrata  et  indurata  inveniatur 
glandula.  Prognosis  igitur  infausta,  quippe  quum  ma¬ 
lum  jam  tantos  progressus  fecerit.  Therapeutice  mor¬ 
bus  non  nisi  per  operationem  sanari  potest,  atque 
maxima  opus  est  celeritate.  Aegrotae  abhorret  ab 
operatione. 

Ob  ser  vatio  nona. 

Susanna  Rieger,  vidua,  XXXIX  annos  nata  re¬ 
cepta  est  in  clinicum  die  III.  m.  Nov.  LIX.  Aegrota 
parva  sed  robusta  statura,  faciem  sano  colore  praebet. 
Semper  adhuc  sanam  fuisse,  se.,  nonnullis  annis  ante 

pectus  ad  temonem  offendisse,  quo  casu  nullis  dolori¬ 
bus  affectam  se  esse  contendit*  Anno  praecedenti 
tamen  iu  exteriore  mammae  parte  infra  papillam  nodus 
ortus  est  ciceris  magnitudine,  qui  brevi  tempore  crevit. 
Sed  quum  maritus  gravi  morbo ,  quem  postea  mors 
secuta  est,  laboraret,  tumorem  illum  neglixit,  donec 
quatuor  decem  diebus  ante  mamma  loco ,  quem  supra 
memoravimus,  erupit,  et  ulcerosa  et  male  olens  super¬ 
ficies,  medicum  consulere,  illam  coegit.  Eodem  tem¬ 
pore  in  cavo  axillari  sinistro,  parva,  indurata  invenie¬ 
batur  glandula.  Doloribus  affectam  fuisse  se  dicit. 
Menstruratio  ejus  legitima,  id  quod  tumorem  malignum 
minime  indicasset,  praesertim,  quum  aegrota  aetate 
jam  provecta  in  praesentia  doloribus  careat,  nisi  tu¬ 
mor,  qualis  est,  et  quo  ambitu  et  quia  glandula  etiam 
axillaris  affecta  est,  rem  in  contrarium  verteret.  Ete¬ 
nim  in  inferiore  et  exteriore  mammae  parte  tumur  du¬ 
rus  est,  magnitudine  modica;  tumor  summus  rubris 
callosisque  marginibus  locum  habet  hiantem,  qui  ma¬ 
teriam  secernit  pinguem,  purulentam,  fulvam,  male 
olentem ,  qui  locus  digito  tactus  non  excitat  dolores. 
Papilla  neque  depressa  est,  neque  tantum  eminet, 
quantum  mammae  alterius.  In  cavo  axillari  invenitur 
glandula  infiltrata  et  indurata,  juglandis  magnitudine. 
Femina,  monita,  mammam  penitus  exstirpandam  esse, 
operationis  periculum  subire  paratam  se  dicit,  quippe 
quum  futurum  sit,  ut  a  fratre  benevole  et  recipiatur 
et  tractetur.  Operatio  fit  die  IV.  m.  Nov.  Tumor 
circumciditur  et  removetur  usque  ad  m.  peetoralem 
majorem,  glandula  axillaris  item  exstirpatur,  quod  non 
sine  magno  fit  labore,  quum  glandula  profunde  insi¬ 
deat.  Quamvis  summa  adhibeatur  cautio,  complures 
venae  et  arteriae  violantur;  magnum  quoddam  vas  vio- 
lantum  magnum  permultum  sanguinis  emittit,  qui  cito 
reprimitur.  Omnibus  remotis  tamponatio  cavi  axillaris 
adhibetur,  et  vulnus  sutura  pellionum  clausum  fri¬ 
gidis  cataplasmatibus  involvitur. 

D.  V.  m.  Nov.  aegrota  interdum  dormivit;  pul¬ 
suum  ictus  nonaginta  et  duo ;  status  bonus ;  dolores 
absunt;  vespertino  tempore  pulsus  numerantur  C; 
status  bonus. 

D,  VI.  pulsus  nonaginta;  sitis  adest,  alvo  soluta 
est,  dolores  absunt. 

D.  VII.  fasciis  demptis,  puris  paullum  exit;  sutu- 

rae  superiores  persecantur  et  aqua  Chlori  adhibetur. 
Vespertino  tempore  pulsus  centum  et  quinque. 

D.  VIII.  pulsus  octoginta  et  quinque,  status  bonus, 
linamentum,  quantum  solutum  sit,  demitur;  puris  satis 
multum  exit;  doloribus  aegrota  caret;  cataplasmata 
nulla  adhibentur;  vespertino  tempore  aegrota  bene  se 
habet;  pulsus  C. 

D.  IX.  status  bonus;  suturae  omnes  removentur, 
pulsus  LXXXVIII. 

D.  X  status  idem,  valetudo  bona;  pulsus  nona¬ 
ginta;  somno  adhuc  interrupto  utitur;  aegrota  alvo 
heri  non  soluta  est;  Clysmata  porriguantur. 

D.  XI.  valetudo  bona;  pulsus  octoginta  quinque, 
vulnus  laudabiles  habet,  granulstiones ;  solut.  Chlor. 
adhibetur;  appetitus  nondum  magnus. 

D.  XX.  valetudo  bona,  nec  non  minus  vulneris 
qualitas,  in  cavitate  axillari  est  cavum  juglandis  ma¬ 
gnitudine,  quod  linamento  plane  effarcitur.  Vulnus 
quotidie  purgatur. 

U.  XXV.  cavum  minuitur;  therapia  eadem;  vale¬ 
tudo  bona,  lectum  aegrota  relinquit;  appetitus  bonus 

D.  VI.  m.  Dee.  cavum  minutum;  superior  praeci¬ 
pue  vulneris  margo  infiltratus  est  et  digito  pressus  do¬ 
lores  excitat. 

I)  XIV.  eavum  axillare  bene  se  habet,  ex  infil- 
tratis  partibus  magis  magisque  fiunt  nodi ;  cutis  rubra 
est  et  candens. 

D.  XVII.  nodi  recidivi  exstirpantur;  pars  magni¬ 
tudinem  ovi  gallinacei  aequans  exciditur  et  vulnus 
sutura  continetur  et  frigidis  cataplasmatibus  involvitur. 

D.  XVIII. — XIX.  Valetudo  est  bona;  suturae  de¬ 
muntur;  vulnus  prima  reunione  clausum. 

D.  XXV.  valetudo  optima;  vulnus  cavi  axillaris 
magis  magisque  minuitur. 

D.  IX.  m.  J.  LX.  vulnere  plane  clauso,  femina 
dimittitur. 

Aegrota  die  XXIV.  m.  Mar.  LX.  an.  iterum  no¬ 
stram  operam  petit,  ut  nodum  recidivum  ovi  columbini 
magnitudine  in  eadem  regione  excidamus.  Valetudo 
ejus  generalis  nondum  infracta,  nodus  tantum,  quem 
commemoravimus  eam  quodammodo  excitat.  Postu¬ 
lanti,  ut  excidatur,  mos  geritur. 

D.  XXIV.  quamquam  sectio  fiebat  circum  nodum, 
vulneris  tamen  margines  maxime  hiant;  sutura  pellio¬ 
num  vulneri  manus  longitudinem  adaequanti.  Vesper- 

tino  tempore  vulnus  paullum  urens  pannis  aqua  fri¬ 
gida  saturatis  involvitur;  acid.  phosph.  adhibetur. 

D.  XXV.  valetudo  bona;  aegrota  interdum  som¬ 
num  cepit,  pulsus  n.  LXXXIV. 

D.  XXVI.  sutura  demitur;  excepta  parva  parte 
media,  prima  intentio  facta  est;  vulnus  nusquam  vehe¬ 
menter  urit;  valetudo  bona;  adhibetur  Acid.  phosph. 

D.  XXVII.  pus  bonum  et  laudabile;  vulnus  pan¬ 
nis  chamomilla  satiatis  involvitur; 

D.  II.  xn.  Apr.  aegrota  bene  se  habens,  vulnei^e 
nondum  plene  clauso,  dimittitur,  redit  tamen  ad  fa¬ 
scias  applicandas. 

D.  V.  Parva  tantum  vulneris  superficies  granula¬ 
tiones  recentes  habet;  glandulae  axillares  non  sunt 
affectae;  aegrota  utitur  kal.  jod.  et  oleo  jecor,  asel. 

Mense  Maj,  denuo  magnos  duos  incute  et  prope 
cicatricem  nodos  esse  ortos  dicit;  demittitur  kal.  jod. 
et  ole.  jec.  asel.  uti  jussa. 

Aegrota  mense  Aprili  dimissa,  tertia  recidiva, 
quamquam  usa  est  kalio  jod.,  orta,  redit  die  XV.  m. 
Jun.  LX  an.  Eliptica  parte  excisa,  vulneris  margines 
sutura  clauduntur,  vulnusque  ipsum  pannis  aqua  ge¬ 
lida  satiatis  involvitur.  Vespertino  tempore  aegrota 
febri  modica  excitatur. 

D.  XVI.  acid.  phosph.  pomgitur. 

D.  XVIII.  fasciis  remotis,  prima  reunio  in  pro¬ 
fundo  animadvertitur,  cutis  in  medio  vulnere  hiat. 

D.  XXIII.  valetudo  bona,  reunio  manet;  vulneri 
lintea  sicca  imponuntur. 

D.  XXVII.  aegrota  dimissa  est;  fascias  renovandi 
causa  clinicum  adit;  induratio  nusquam  sentitur;  ol. 
jec.  asel.  adhibetur. 

D.  VI.  m.  Jul.  vulnus  est  clausum,  induratio  nulla. 

Die  VI.  m.  Jul.  dimissa,  die  IV.  m.  Sept.  an  LX. 
in  nosocomium  i*edit.  Iterum  sensit  nodulos  simplices 
ciceris  magnitudine,  quorum  duo  patefacti  sunt.  In 
cavo  axillaid  glandulae  complures  infiltratae;  major 
nodus  est  in  inferiore  circatricis  margine.  Aegrota 
queritur  de  doloribus  in  femore  dexto,  qui  a  tubere 
ischii  ad  fossam  popliteam  pertinent  et  incessum  im¬ 
pediunt.  Re  inquisita,  nihil  certi  poni  potest.  Aegrota 
dolores  pi’aecipue  in  symphysi  sacro-iliaca  sedem  per¬ 
petuam  habere  dicit.  Tinctura  Jodin teritur. 

D.  VII.  Torpore  feminae  allato ,  insana  omnia 
exstirpantur.  Neoplasma  praesertim  costae  tertiae  re- 

spondens  penitus  ad  eam  pertinet  ita,  ut  scalpellum 
usque  ad  os  infossum  stridorem  faciat.  Ligaturae  octo 
adhibentur,  non  sutura;  Tanninum,  lintea  imponuntur. 

D.  VIII.  Pulsus  numerantur  CXX,  facies  rubra 
est  et  candens ;  vesica  glaciei  plena  aegrotae  est  ju¬ 
cundissima;  Acid.  phosph.  porrigitur. 

D.  IX.  aegrota,  cujus  cutis  adhuc  calida  est,  somno 
fructa  est;  pulsus  numerantur  CX.  Therapia  eadem: 
vespertino  tempore  pulsus  C XXX. 

D.  X.  valetudo  melior;  pus  nondum  satis  effluit: 
pulsus  CX. 

D.  XI.  Vesica  glaciei  plena  non  adhibetur;  in 
exteriore  vulneris  angulo:  linamentum  pure  saturatum; 
superioribus  stratis  remotis,  linamentum  recens  impo¬ 
nitur,  fasciae  renovantur;  pus  bene  exit  neque  ad¬ 
modum  profuse. 

D.XIV.  matutino  feminae  pulsus  numerantur  CXXX 
facies  pallida  anxiaque;  pulmones  non  affecti  sunt. 

D.  XVI.  aegrota  diarrhoea  laborans  Ipecac.  et 
Opio  utitur. 

D.  XVII.  therapia  eadem;  feminae  ceterum  nulla 
re  gravatae,  matutino  tempore  pulsus  CXXX  nume¬ 
rantur. 

D.  XIX.  aegrotae  ceterum  bene  se  habentis  pulsus 
matutino  CXX ,  sub  vesp.  temp.  minuuntur  numero. 
Vulneris  status  bonus. 

D.  I.  Oct.  m.  nodus  exciditur. 

D.  XVII,  aegrota,  nodo  iterum  exciso,  excitata 
est  semper;  appetitus  bonus;  Rlieum.  porrigitur. 

D.  XXV.  Aegrota  paullatim  refecta,  lectum  re¬ 
linquit.  Quum  per  gradus  descendit,  ut  in  hortum  se 
conferat,  repente,  crure  dextro  innisa  audit  crepitatio- 
nem.  Reportatur  in  cameram,  et  re  inquisita,  reperitur 
fractura  colli  femoris  dextri.  Utrum  carcinomate  fra¬ 
ctura  effecta  sit,  necne,  dubium  est ;  tumor  non  sen¬ 
titur;  planum  inclinatum  adbibetur. 

D.  X.  m.  Nov.  denuo  in  regione  operati  loci  nodi 
complures  oriuntur  ,•  glandulae  lymphaticae  sunt  in- 
filtratae;  aegrota  queritur  de  doloribus  coxae  dextrae, 
quae  pannis  aqua  frigida  saturatis  involvitur. 

D.  XXVI.  aegrota  imbecilla  ad  propinguos  di¬ 
missa  est. 

Observatio  decima. 

Maria  Kaiser ,  die  VII.  m.  Nov.  a.  LIX  recepta 
est  in  clinicum.  Aegrota  ,  triginta  et  quatuor  annos 
nata,  robusta  corporis  forma,  mense  Decernb.  LYIII 
in  exteriore  papillae  parte  nodum,  ambitu  non  exiguo, 
sensit,  qui  paullatim  crescens  per  totum  pectus  occu¬ 
pavit.  Aegrota  interdum  doloribus  affecta  est,  neque 
vehementia  neque  diuturnitate  admodum  molestis.  Mulier 
quatuor  peperit  infantes,  quorum  tribus  prioribus  utram¬ 
que  mammam  praebuit,  quarto  non  praebuit  eam,  quae 
morbo  jam  affecta  erat.  Haec  valde  intumuit  et  llavam 
et  saepe  sanguinecom  mixtam  materiam' secrevit.  Jam 
aegrota  operam  nostram  petit.  Tota  fere  mamma  in- 
filtrata  est  et  loco  suo  moveri  potest,  papilla  ipsa  de¬ 
pressa.  Cutis  ei  nusquam ,  excepto  tuberculo  cutis 
rubro ,  affixa.  In  cavo  axillari  glandulae  nonnullae 
concretae  jugladis  maguitudinem  adaequant,  sunt  in- 
filtratae  neque  suo  loco  moveri  possunt.  —  Quibus 
omnibus  rite  perpensis  aegram  scirrho  laborare,  elucebat. 
Per  torporem  mamma  amputatur  et  glandulae  axilla¬ 
res  exstirpantur;  amputatio  mammae  autem  difficilis 
est,  quia  mamma,  quae  initio  loco  moveri  posse  vide¬ 
batur,  jam  firmiter  est  affixa.  Sanguinis  non  multum 
effunditur.  Ligaturis  tribus  opus  est  et  sutura  pellio¬ 
num  fit  usque  ad  cavum  axillare,  quod  linamentis  ex¬ 
pletur.  Reunio  vulneris  marginum  fit  sine  ulla  ten¬ 
sione  acri ;  vulnus  linteis  aqua  frigida  saturatis  involvi¬ 
tur;  vespertino  tempore  pulsus  numerantur  nonaginta 
quinque;  aegrota  queritur  de  doloribus  abdominalibus; 
clysmata  ponuntur;  fasciae  non  renovantur. 

D.  XI.  sanguis  non  effusus  est;  fasciae  non  remo¬ 
ventur.  Pulsuum  ictus  sunt  nonaginta;  aegrota  alvo 
soluta  est. 

D.  XII .  fasciis  demptis,  paene  prima  reunio  facta 
animadvertitur;  puris  paullum  exit;  status  bonus; 
pulsus  C  numerantur. 

D.  XIV.  ligaturae  omnes  removentur,  status  bonus  ; 
vulnus  lineas  paucas  latum  secundum  totam  sectionis 
longitudinem  bonum*  margines  nusquam  late  subfossi. 

D.  XVI — XX.  status  bonus,  appetitus  adest ,  ae¬ 
grota  se  bene  habet. 

D.  XXIX.  femina  sanata  dimissa  est.  — 

Observatio  undecima, 

Augusta  Hoffmann,  sartrix,  XXXVII  annos  nata, 
quae  tenui  est  corporis  forma,  fusco  cutis  colore,  initio 
m.  Jan,  in  mamma  sinistra  supra  papillam  nodum  sen¬ 
sit  nucis  avellanae  magnitudine,  qui  brevi  accrevit, 
neque  tamen  dolores  excitavit.  Aegrota,  quae  die 
XI V.  m,  Apr.  nos  consuluit,  tumore  laboravit,  qui 
facile  suo  loco  movetur,  magnitudine  juglandis,  rotun¬ 
dus,  durus,  in  superficie  levis.  Glandulae  axillares  non 
sunt  infiltratae.  Diagnosis  est:  Carcinoma  mammae. 
Femina  bene  se  habente,  tota  mamma  exstirpatur, 
quippe  quum  ex  nodo  initium  capientes  fasciculi  com¬ 
plures  firmi  in  glandulam  proficiscantur.  Aegrota 
chloroformio  vehementissime  exstitata  maximos  tollit 
clamores.  Primum  super  tumorem  sectione  facta,  glan¬ 
dula,  cute  non  dempta,  removetur;  sanguinis  paullu- 
lum  effunditur.  Tribus  ligaturis  factis  et  sutura  pellio¬ 
num  imposita,  ad  compressionem  exercendam  fasciae 
adhibentur.  Vespertino  tempore  aegrotam  febris  ve¬ 
hemens  excitavit. 

D.  XX.  pulsus  numerantur  centum  et  decem  ;  ae¬ 
grota,  quae  somno  paene  caruit,  capit  acid.  muriat. 

D.  XXII.  aegrota  melius  se  habet;  pulsuum  ietus 
numerantur  nouaginta;  vires  sunt  auctae;  fasciae  de¬ 
muntur;  pus  exiguum,  prima  intentio  nusquam;  de 
vulneris  margine  inferiore  ea  pars,  quae  papillam  in 
se  habet,  decidit;  adhibetur  aq.  empyreum. 

D.  I.  m.  Maj.  V.  valetudo  est  bona;  vulnus  pur¬ 
gatur;  granulationes  fiunt  meliores 

D.  VI.  Vulnus,  parva  ejus  parte  excepta,  in  cica- 
trisationem  iniit;  D,  XI.  femina  sanata  est  dimissa. 


Observatio  duodecima. 


Susanna  Przybilla  ,  annos  quadraginta  tres  nata, 
recepta  est  in  nosocomium  o.  s.  die  decimo  quarto 
m.  Jun.  an.  LX.  Ex  XXII,  mensibus  aegrata  supra 
mammae  dextrae  papillam  duritiam  sensit,  quae  paullatim 
incrementis  captis  ovi  anserini  magnitudinem  aequavit. 
Constat  illa  ex  tumore  duro,  vix  mobili ,  cui  cutis  paene 
est  affixa.  Acus  infossa,  textum  penerrat,  cavis  carens ; 
dolores  non  acres;  glandulae  non  sunt  infiltratae. 
Menstruatio  abhinc  XXII.  mensibus  retenta,  mu- 

lier  ipsa  macra  quidem,  ceterum  non  attrita  valetudine* 
Omnia  indicant,  operationem  esse  faciendam  tumoris, 
qui  scirrhus  sit  liabendus.  Cute  supra  et  infra  tumo¬ 
rem  incisa,  tumor  ipse  firmiter  affixus,  exstirpatur  et 
usque  ad  musculnm  pectoralem  majorem  removetur. 
Tres  arteriae  ligatura  substringuntur  et  sutura  pellio¬ 
num  locus  hians  clauditur;  frigus  adhibetur. 

D.  XVI.  aegrota  bene  se  habet. 

D.  XVIII.  fasciae  male  olentes  demuntur ;  suturae 
removentur;  cutis  emplastris  adhaesivis  obducitur; 
status  vitae  bonus. 

D.  XX.  vulneris  anguli  prima  reunione  clausi 
sunt,  medium  vulnus  hiat;  Linamentum  cum  solutione 
calc.  imponitur. 

D.  XXV.  vulnus  minuitur;  menstruatio  redit. 

D.  XXXI.  status  bonus;  vulnus,  quod  quotidie 
cautorisatur,  deminuitur. 

D.  VI.  m.  Jul.  incisio  fistulae  tres  fere  digitos 
latae,  linamentum  imponitur,  cataplasmata  adhibentur. 

D.  X.  status  bonus  ;  vulnus  coit  in  citatricem. 

D.  XVI.  Mulier  sanata,  excepto  loco  hiante  exi¬ 
guo,  est  dimissa 


¥  I  T  A. 


JNatus  sum  Joannes  Franciscus  Beinlich,  fidei  addictus  catho¬ 
licae,  die  XXIY.  m,  Junii  h.  s.  XXXYII,  in  pago  Rathen, 
prope  Glatz  sito.  Patrem  carissimum  Franciscum  ex  duobus 
annis  mors  eripuit  invida,  unde  summo  animus  meus  conster¬ 
natus  est  moerore.  Matre  dilectissima  Josepha,  e  gente 
Treutler,  adhuc  vivente  gaudeo.  Primis  litterarum  elementis 
in  schola  pagi  Albendorfensis  instructus,  adii  gymnasium 
Glacenum.  Maturitatis  testimonio  accepto,  anno  h.  s.  LYIII, 
almam  litterarum  universitatem  Viadrinam  petii,  cujus  inter 
cives  a  Yiro  111.  Haase,  tunc  fasces  academicos  tenente  in 
civium  academicorum  numerum  receptus  apud  111.  nuper  mor- 
tunm  Benedict  gratiosi  medicorum  ordinis  t.  decanum  nomen 
professus  sum. 

Per  quadrinnnium  disserentes  audiri  viros  Illustrissimos, 
celeberrimos,  experimentissimos ,  Barkow,  Betschler,  Braniss, 
Cohn,  Foerster,  Frankenheim,  Freund,  Goeppert,  Grosser, 
Grube,  Haeser,  Heidenhain,  Klopsch,  Lebert,  Loewig,  Middel- 
dorpf,  Paul,  Roemer. 

In  exercitationibus  anatomicis  111.  Barkow,  in  clinico  et 
policlininn  obstetricio  111.  Betschler  in  clinico  et  policlinico 
medico  111.  Lebert,  in  clinico  et  policlinico  chirurgico-ophthal- 
miatrico  111.  Middeldorpf  duces  mihi  fuerunt  benevolentissimi. 

In  exercitationibus  clinicis  et  policlinicis  benignissime  ad- 
jnverunt  me,  Exp.  DDr.  Dietrich,  M.  Freund,  W.  Freund, 
Radermaeher,  Reichelt,  Reinhard,  Ressel,  Stark. 

Quibus  omnibus  viris  summe  venerandis  gratias  ago  quam 
maximas. 

Tentaminibus  vero  et  philosophico ,  et  medico ,  nec  non 
examine  rigoroso  superatis,  spero  fore,  ut,  dissertatione  thesi¬ 
busque  palam  defensis,  summi  in  medicina  et  chirurgia  ho¬ 
nores  in  me  conferantur. 


Theses  defendendae. 


1.  Sunt  morbi,  qui  corpori  prosint. 

2.  Aegrotantis  adspectus  ejusdem  medico  momenti, 
quam  examen. 

3.  Lupus  exulcerans  ratione  galvanocaustica  optime 
sanatur. 

